शीर्षक: किम जाँग-उन यांच्या भावाच्या हत्येचा आरोप असलेल्या महिलेची सुटका\nवरील काल्पनिक लेखाचे शीर्षक दिल्यास, लेखाची कल्पना करा.\n
सीती

सीती यांच्यावर किम जाँग-नाम यांच्या चेहऱ्यावर VX नावाचं नर्व्ह एजंट फासल्याचा आरोप होता. 2017 मध्ये क्वालालंपूर विमानतळावर ही घटना घडली होती. 

ती आणि व्हिएतनामधील तिची सहआरोपी दोआन थी ह्याँग यांनी त्यांच्यावरील हत्येच्या आरोपांचा इन्कार केला होता. हा एक टीव्ही शोमधील प्रँक आहे, काहीतरी गंमतीशीर प्रकार आहे, असं त्यांना सांगण्यात आलं होतं, असं त्या दोघी तेव्हा म्हणाल्या होत्या.

आंतरराष्ट्रीय विमानतळावर घडलेल्या या प्रकारामुळे तिथले लोक स्तब्ध झाले होते. ही बातमी आंतरराष्ट्रीय प्रसारमाध्यमांमध्ये गाजली होती. 

गेल्या अनेक महिन्यांपासून उशीर झाल्यानंतर सोमवारी बचाव पक्षाचा जबाब नोंदवला जाणार होता. यात ह्याँग यांही आपला जबाब नोंदवणार होत्या.

पण सुनावणीदरम्यान, सरकारी वकिलांनी विनंती केली की सीती यांच्यावरील आरोप मागे घेतले जावेत. यासाठी त्यांनी कुठलंही कारण दिलं नाही.

न्यायाधीशांनी ही मागणी मान्य केली आणि सीती यांना सोडण्यात आल्याचा निर्णय दिला. AFP या वृत्तसंस्थेने ही बातमी दिली आहे. 

पण याचा अर्थ तिची आरोपांतून मुक्तता झाली आहे असा होत नाही. आरोप सिद्ध झाले असते तर त्यांना मृत्युदंडाची शिक्षा झाली असती. 

"मला आनंद झाला. हे असं काही होईल याची मला कल्पना नव्हती," असं त्यांनी AFP वृत्तसंस्थेला सांगितलं. कोर्टातून बाहेर निघताना त्या बोलत होत्या. 

किम जाँग-नाम यांच्या हत्येचा घटनाक्रम

12 फेब्रुवारी 2017. मलेशियाची राजधानी क्वालालंपूरच्या एका रेस्टॉरंटमध्ये काही मित्र जमले होते. सीती आयस्याह या इंडोनेशियन महिलेचा 25वा वाढदिवस ते साजरा करत होते. तिच्या मित्रमंडळींपैकी एकाच्या फोनमधील व्हिडिओमध्ये ती हसताना, केकवरच्या मेणबत्त्या विझवताना आणि गाताना दिसत होती.

त्या रात्रीचं जे वर्णन आयस्याहनं केलं आहे त्यानुसार, आपल्याकडे एक आनंदाची बातमी असल्याचं तिनं तिच्या मित्रमैत्रिणींना सांगितलं. तिला टीव्हीवरच्या एका रिएलिटी शोमध्ये काम मिळालं होतं. आता तिला क्वालालंपूरमधल्या बदनाम सार्वजनिक स्नानगृहातली नोकरी सोडून दूर जाता येणार होतं. तिच्या मित्रमैत्रिणींनी तिच्यासाठी ड्रिंक टोस्ट केलं, "आता तू स्टार होणार!"

दुसऱ्या दिवशी सकाळी सीती आयस्याहने क्वालालंपूर विमानतळावर आपलं लक्ष्य हेरलं. निळा टी शर्ट आणि स्पोर्ट्स जॅकेट घातलेला गलेलठ्ठ, टक्कल पडलेला माणूस. तो चेक-इनच्या जवळ पोहोचला असतानाच ती धावत तिथं गेली आणि...